**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL NEKILNOJAMOJO TURTO PERDAVIMO PAGAL TURTO PATIKĖJIMO SUTARTĮ ŠILUTĖS PROFESINIO MOKYMO CENTRUI**

2020 m. sausio d. Nr.

Šilutė

Vadovaudamasi Lietuvos Respublikos vietos savivaldos įstatymo 6 straipsnio 8, 24 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi ir atsižvelgdama į Šilutės profesinio mokymo centro 2020-01-13 raštą Nr. S64-12 „Prašymas dėl turto perdavimo“, Šilutės rajono  savivaldybės taryba  n u s p r e n d ž i a:

1. Perduoti Šilutės profesinio mokymo centrui, juridinio asmens kodas 190965375, dešimties metų laikotarpiui įstatuose numatytai veiklai vykdyti pagal turto patikėjimo sutartį Savivaldybei nuosavybės teise priklausantį Šilutės r. sav., Kintuose, Kuršių g. 25B, esantį nekilnojamąjį turtą:

1.1 Pastatą - valgyklą (unikalus numeris 8898-0003-6016, bendras plotas 429,51 kv. m)

1.2. Pastatą - transformatorinę (unikalus numeris 8898-0003-6154, užstatytas plotas 52,00 kv. m).

1.3. Pastatą - siurblinę (unikalus numeris 8898-0003-6105, bendras plotas 17,39 kv. m).

1.4. Pastatą - kiemo rūsį (unikalus numeris 8898-0003-6070, bendras plotas 11,59 kv. m).

1.5. Pastatą - medicinos punktą ( 8898-0003-6038, bendras plotas 97,84 kv. m).

1.6. Pastatą - poilsio namelį (unikalus numeris 8898-0003-6049, bendras plotas 202,85 kv. m).

1.7. Pastatą - poilsio namelį (unikalus numeris 8898-0003-6050, bendras plotas 202,85 kv. m).

1.8. Pastatą - poilsio namelį (unikalus numeris 8898-0003-6067, bendras plotas 202,85 kv. m).

1.9. Pastatą - poilsio namelį (unikalus numeris 8898-0003-6116, bendras plotas 202,85 kv. m).

1.10. Pastatą - poilsio namelį (unikalus numeris 8898-0003-6138, bendras plotas 202,85 kv. m).

1.11. Pastatą - poilsio namelį (unikalus numeris 8898-0003-6127, bendras plotas 202,85 kv. m).

1.12. Pastatą - kūrybinį bloką (unikalus numeris 8898-0003-6092, bendras plotas 133,55 kv. m).

1.13. Pastatą - estrados namelį (unikalus numeris 8898-0003-6149, bendras plotas 21,08 kv. m).

1.14. Pastatą - administracinį (unikalus numeris 8898-0003-6027, bendras plotas 139,07 kv. m).

1.15. Pastatą - ūkinį bloką (unikalus numeris 8898-0003-6081, bendras plotas 178,31 kv. m).

1.16. Kiemo statinius (kiemo aikštelę, lauko tualetą, estrados aikštę, rezervuarą, tvorą, pavėsinę, stoginę, kuro rezervuarą, kaminą, sporto aikštyną) (unikalus numeris 8898-0003-6168).

2. Įgalioti Savivaldybės administracijos direktorių, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją pasirašyti Savivaldybės vardu sprendime nurodyto turto patikėjimo sutartį ir turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Virgilijus Pozingis

2020-01-

|  |  |  |  |  |  |
| --- | --- | --- | --- | --- | --- |
| D.Rudienė  2020-01-14 | A.Bielskis  2020-01-13 | S.Dilertienė  2020-01-13 | Z.Tautvydienė  2020-01-13 | V.Stulgienė  2020-01-13 | Rengė D.Thumat  2020-01-13 |

P:\Tarybos\_projektai\_2011-2019\2020 metai\sausio 30 d\PAVADUOTOJO\TUR03sKJV.docx

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL NEKILNOJAMOJO TURTO PERDAVIMO PAGAL TURTO PATIKĖJIMO SUTARTĮ ŠILUTĖS PROFESINIO MOKYMO CENTRUI“**

2020 m. sausio 13 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Perduoti Šilutės profesinio mokymo centrui, juridinio asmens kodas 190965375, dešimties metų laikotarpiui įstatuose numatytai veiklai vykdyti pagal turto patikėjimo sutartį Savivaldybei nuosavybės teise priklausantį Šilutės r. sav., Kintuose, Kuršių g. 25B, esantį nekilnojamąjį turtą, nurodytą sprendimo projekto priede.* |
| ***2. Kaip šiuo metu yra sureguliuoti projekte aptarti klausimai.*** |
| *Savivaldybės taryba vadovaudamasi* [*Lietuvos Respublikos vietos savivaldos įstatymo*](https://www.e-tar.lt/portal/lt/legalAct/TAR.D0CD0966D67F/asr) *16 straipsnio 2 dalies 26 punktu, priima sprendimus dėl disponavimo savivaldybei nuosavybės teise priklausančiu turtu.*  *Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](https://www.e-tar.lt/portal/lt/legalAct/TAR.D5496D69DF98/asr) *12 straipsnio 3 dalimi, juridiniams asmenims savivaldybių turtas patikėjimo teise gali būti perduodamas pagal turto patikėjimo sutartį savivaldybių funkcijoms įgyvendinti tik tais atvejais, kai šie juridiniai asmenys pagal įstatymus gali atlikti savivaldybių funkcijas. Sprendimą dėl turto perdavimo patikėjimo teise kitiems juridiniams asmenims priima savivaldybės taryba.*  *Vadovaujantis Lietuvos Respublikos vietos savivaldos įstatymo 6 straipsnio 8 punktu viena iš savivaldybių savarankiškųjų funkcijų yra ikimokyklinio ugdymo, vaikų ir suaugusiųjų neformaliojo švietimo organizavimas, vaikų ir jaunimo užimtumo organizavimas; 24 punktu - informacinės visuomenės plėtros įgyvendinimas.*  *Šilutės profesinio mokymo centras pateikė Šilutės rajono savivaldybei 2020-01-13 raštą Nr. S64-12 „Prašymas dėl turto perdavimo“, kuriame prašo perduoti Šilutės r. sav., Kintuose, Kuršių g. 25B, esantį nekilnojamąjį turtą.* |
| ***3. Kokių pozityvių rezultatų laukiama.*** |
| *Šilutės profesinio mokymo centras kartu su Šilutės rajono savivaldybe pagal bendradarbiavimo sutartį rekonstruos Kintų poilsiavietę „Vėtrungė“, esančią Šilutės r. sav., Kintuose, Kuršių g. 25B (Toliau – Poilsiavietė). Po rekonstrukcijos Poilsiavietėje bus vykdomos įvairios veiklos: organizuojami mokymai, seminarai, konferencijos, įvairūs renginiai; vaikų ir mokinių vasaros poilsio projektai, vasaros plenerai, sportinės stovyklos, vykdomi bendri projektai; edukaciniai, sporto renginiai ir respublikiniai bei tarptautiniai projektai jaunimui; viešinama ir reklamuojama Poilsiavietė rajono ir Respublikos institucijoms, organizacijoms.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Galiojančių bei keistinų aktų nėra; Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *[Parengtas Šilutės rajono savivaldybės ir Šilutės profesinio mokymo centro bendradarbiavimo sutarties projektas.](../../../../Sutarciu_projektai/2020/sausis/SVI01VKJK.doc)*  [*Numatomo teisinio reguliavimo poveikio vertinimo pažyma.*](TUR03pazyma.docx) |
| ***8. Projekto autorius ar autorių grupė.*** |
| *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Šilutės profesinio mokymo centrui, juridinio asmens kodas 190965375; Šilutės r. sav., Kintuose, Kuršių g. 25B.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga pridedama:* [*priedas Nr. 1;*](TUR03priedas1.pdf) [*priedas Nr. 2*](TUR03priedas2.pdf)*.*  *Pastaba: su nekilnojamojo turto brėžiniais galima susipažinti Ūkio skyriaus Turto poskyrio 204 kabinete.* |

*Ūkio skyriaus Turto poskyrio vyriausioji specialistė Daiva Thumat*